## MESTNEMU SVETU MESTNE OBČINE

# SLOVENJ GRADEC

Gradivo za sejo mestnega sveta, dne 16. 9.2020

**ZADEVA: Osnutek Odloka o porabi koncesijske dajatve za trajnostno gospodarjenje**

**z divjadjo v** **Mestni občini Slovenj Gradec**

**PREDLAGATELJ:** Tilen Klugler, župan Mestne občine Slovenj Gradec

**POROČEVALEC:** Darko Sagmeister, vodja Urada za proračun, upravne, pravne in operativne

zadeve

**PRAVNA PODLAGA:** Zakona o divjadi in lovstvu (Uradni list RS št. 16/04, 120/06-odl. US, 17/08 in

46/14-ZON-C in [31/18](http://www.uradni-list.si/1/objava.jsp?sop=2018-01-1407)**)**) ter 7. in 17. člena Statuta Mestne občine Slovenj

Gradec (Uradni list RS, št. 91/2020-UPB-3)

**PREDLOG SKLEPA 1:** Mestni svet sprejme osnutek Odloka o porabi koncesijske dajatve za trajnostno

gospodarjenje z divjadjo v Mestni občini Slovenj Gradec.

**OSNUTEK**

Na podlagi šestega odstavka 29. člena Zakona o divjadi in lovstvu (Uradni list RS št. 16/04, 120/06-odl. US, 17/08 in 46/14-ZON-C in [31/18](http://www.uradni-list.si/1/objava.jsp?sop=2018-01-1407)**)** in 7. in 17 člena Statuta Mestne občine Slovenj Gradec (Uradni list RS, št. 91/2020 UPB-3) je mestni svet Mestne občine Slovenj Gradec na …...seji dne ………….. sprejel

**O D L O K**

**o porabi koncesijske dajatve za trajnostno gospodarjenje z divjadjo**

**v Mestni občini Slovenj Gradec**

1. SPLOŠNE DOLOČBE
2. člen

Ta odlok določa namen, pogoje in postopek za porabo denarnih sredstev, ki jih Mestna občina Slovenj Gradec (v nadaljevanju občina) prejme na podlagi Zakona o divjadi in lovstvu (Uradni list RS št. 16/04, 120/06-odl. US, 17/08 in 46/14-ZON-C in 31/18).

1. člen

Sredstva iz tega odloka predstavljajo nepovratna sredstva in se zagotavljajo iz Proračuna Republike Slovenije.

Dodeljevanje sredstev se izvede po postopku, ki je določen v tem odloku.

1. NAMENSKA PORABA SREDSTEV
2. člen

Občini nakazana sredstva se v proračunu občine izkazujejo kot namenski prejemki in porabljajo kot namenski izdatki za trajnostno gospodarjenje z divjadjo in za izvajanje ukrepov varstva in vlaganj v naravne vire v občini, in sicer za izvedbo naslednjih ukrepov:

1. biomeliorativni ukrepi:

* ohranjanje in vzdrževanje gozdnih jas, grmišč, logov,
* izdelava in vzdrževanje vodnih habitatov (kaluža, mlaka, mokrišče, vodni viri ipd.),
* vzdrževanje gozdnih robov, pasišč in remiz,
* nakup in sadnja ter zaščita avtohtonih in rastišču primernih plodonosnih grmovnih in drevesnih vrst,
* krmljenje divjadi, vzdrževanje krmnih in pridelovalnih njiv,
* urejanje gozdnih in podobnih učnih poti;

1. biotehnični ukrepi:

* izdelava, postavitev in vzdrževanje gnezdilnic, solnic, umetnih dupel in prež;

1. ostali ukrepi:

* čistilne akcije občine,
* čiščenje divjih odlagališč,
* izobraževanja in obveščanja občanov o stanju in odnosu do gozdnih živali/divjadi ter gozdnemu bontonu,
* postavitev prometne signalizacije,
* nabava preventivnih zaščitnih sredstev za preprečevanje škode od divjadi,
* drugi ukrepi varstva okolja in narave.

1. člen

Do namenskih sredstev iz 2. člena tega odloka so upravičene lovske družine, katerih lovna območja ležijo na območju občine, praviloma v sorazmerju z višino prejetih koncesijskih sredstev (v %).

Občina bo prejete namenske prihodke iz tega naslova nakazala upravičencem na podlagi prejetih vlog in sklenjene pogodbe.

V primeru, da sredstva v poslovnem / tekočem letu ne bodo porabljena v celoti, se le-ta prenesejo kot namenski prihodki v proračun naslednjega leta.

III. NADZOR NAD NAMENSKO PORABO SREDSTEV

1. člen

Nadzor nad namensko porabo sredstev opravlja pristojen organ občine. Prejemniki sredstev morajo na osnovi poziva pristojnega organa posredovati dokumentacijo, s katero dokazujejo namensko porabo sredstev po tem odloku.

1. KONČNE DOLOČBE
2. Člen

S sprejetjem tega Odloka preneha veljati do sedaj veljaven Odlok o porabi koncesijske dajatve za trajnostno gospodarjenje z divjadjo v MO Slovenj Gradec, objavljen v Ur. l. RS, št.34/2011.

1. člen

Ta odlok začne veljati naslednji dan po objavi v Uradnem listu Republike Slovenije.

Številka:

V Slovenj Gradcu, dne,

Župan

Mestne občine Slovenj Gradec

Tilen Klugler

**Obrazložitev:**

Na podlagi 29. člena Zakona o divjadi in lovstvu, del sredstev koncesijskih dajatev, ki jih plačujejo koncesionarji od dejavnosti gospodarjenja z lovišči prejme občina, in sicer 50% od plačane koncesije glede na lovno površino lovišč, ki ležijo v občini. Prejeta sredstva so namenska in se porabljajo kot namenski izdatki za izvajanje ukrepov varstva in vlaganj v naravne vire. V odloku je določeno, da se sredstva porabijo za trajnostno gospodarjenje z divjadjo, za izvajanje ukrepov varstva in vlaganj v naravne vire občine in sicer za biomeliorativne ukrepe, kot so ohranjanje in vzdrževanje gozdnih jas, izdelava in vzdrževanje vodnih habitatov, krmljenje divjadi, nadalje se porabijo za biotehnične ukrepe, kot so izdelava, postavitev in vzdrževanje gnezdilnic, solnic, prež,…ter ostali ukrepi kot so čistilne akcije na teritoriju občine, čiščenje divjih odlagališč, izobraževanja in nabava zaščitnih sredstev za preprečevanje škode od divjadi.

Do sredstev za izvajanje naštetih ukrepov so upravičene lovske družine, katerih območja ki ležijo na območju občine (praviloma v sorazmerju z višino prejetih koncesijskih sredstev (v %). Občina bo objavila javni poziv (s podrobnimi pogoji) na katerega se bodo lahko prijavile lovske družine. Pri čemer lahko na javni poziv za pridobitev namenskih sredstev občine kandidirajo lovske družine, od katerih občina prejme sredstva iz *naslova koncesij za trajnostno gospodarjenje z divjadjo - iz Ministrstva za kmetijstvo, gozdarstvo in prehrano, vsaj 30,00 €.*

Prejeta sredstva morajo lovske družine namensko porabiti. Nadzor nad namensko porabo sredstev opravlja pristojen organ občine.

*Dodatno: seznanitev svetnikov z dokumentom - Prejeto obvestilo MKGP o nakazilu koncesijske dajatve v letu 2019 – koncesnina za leto 2018.*

*(V začetku oktobra 2019 smo prejeli obvestilo od MKGP, da bomo do konca meseca oktobra prejeli iz naslova koncesij za trajnostno gospodarjenje z divjadjo v* ***letu 2018****, skupaj 1.931,99€, in sicer od naslednjih lovskih družin:*

*Bukovje 15,88€,*

**Golavabuka 385,05€,**

**Gradišče 276,66€,**

*Mislinja 2,77€,*

**Podgorje 805,62€,**

*Pogorevc 18,94€,*

*Prežihovo 1,31€,*

**Slovenj Gradec 429,61€**

*Škale 0,03€,*

*Velunja 0,04€ in*

*Zeleni vrh 0,08€*

Pripravil:

Marijan Klemenc

Vodja oddelka:

Darko Sagmeister

Župan

Mestne občine Slovenj Gradec

Tilen Klugler